Norsk PMI: Nå snur det i norsk industri

Ferske tall kan tyde på at det er i ferd med å lette i norsk industri.

ISKALDT: Aktiviteten i norsk økonomi har kjølnet kraftig så langt i år. Vis mer

Publisert: Oppdatert: 2. november 2015 09:35 , Publisert: 2. november 2015 09:00

Den norske innkjøpssjefsindeksen tar seg opp til 48,3 i oktober, opp fra 47,5 i september, ifølge en pressemelding fra Nima, som har utarbeidet rapporten.



Det er i hovedsak to faktorer til det noe oppløftende tallet:



** Delindeksen for produksjon stiger til 51,2 i oktober, opp fra 48,5 måneden før. Dette er høyeste nivå på indeksen siden april.



** Delindeksen for ordreinngang stiger til 50,1 i oktober, opp fra 49,4 måneden før.



– Utviklingen i PMI i månedene fremover blir veldig spennende. Den kan være et signal om at bunnen er passert, sier Nima-sjef Svein-Egil Hoberg i en kommentar.

Bakteppet er en norsk oljenæring som er inne i en kraftig brems, og usikkerheten er stor rundt hvor hardt oljebremsen vil ramme en oljesmurt norsk økonomi (se faktaboks).

– Industriaktørene har vært i fritt fall ganske lenge. Dette er godt nytt i den forstand at det gir litt håp - håp om at ting kanskje er i ferd med å bli litt mindre ille, sier sjeføkonom Frank Jullum i Danske Bank til E24.

«Tåken letter»



I pressemeldingen skriver Nima at «industritåken letter».

Oljebremsen Et sterkt økende kostnadsnivå som følge av kraftig investeringsvekst medførte at oljeselskapene trykket hardt på bremsen. Oljeselskapene innførte omstruktureringsprogrammer og kuttet i sine investeringsbudsjetter, noe som igjen rammer bedriftene som leverer tjenester til oljeselskapene. På toppen av dette falt oljeprisen kraftig fra høsten 2014. I starten av 2016 falt oljeprisen helt ned til 27 dollar fatet, før den sakte, men sikkert har tatt seg opp. Oljeprisfallet har bidratt til at et varslet fall i oljeinvesteringene – den viktigste vekstimpulsen for norsk økonomi etter finanskrisen – har blitt enda kraftigere. Antallet forsvunne oljejobber på norsk sokkel er rundt 40.000, viste en oversikt fra DNB Markets i november. Vis mer vg-expand-down

«Mørke skyer har truet norsk industri den siste tiden, men nå melder norske innkjøpssjefer om lysere utsikter, produksjonsvekst og økt ordreinngang», heter det i meldingen.

– Innkjøpsledernes signaler om at ordreinngangen øker er spesielt interessant. Likeså at produksjonsnivået øker. Koblingen mellom nedgangen i olje- og gassektoren og industrien generelt viser at den er betydelig mindre, ser man september og oktober under ett, sier Hoberg i meldingen.

Ikke bare positivt



Men det er fortsatt ikke glovarmt i industrien:



En indeks over 50 indikerer at den økonomiske aktiviteten øker, mens en indeks under 50 indikerer at aktiviteten avtar.



En indeks på 48,3 betyr med andre ord at det fortsatt er fallende aktivitet i norsk industri.

Sysselsettingsindeksen er blant delindeksene som fortsatt er under 50, men Nima skriver at nedgangen har stagnert.



– Dette er det høyeste nivået siden i mai. Fallet i industrisysselsettingen ser dermed ut til å fortsette, men i noe mer moderat tempo enn i de foregående månedene, sier Hoberg.



Ellers var det mindre endringer i de øvrige delindeksene for oktober måned, skriver Nima.

Her kan du lese mer om Oljebransjen